הצהרת האמנציפציה (באנגלית: Emancipation Proclamation) הייתה הצהרה נשיאותית וצו נשיאותי (אנ') שעליו חתם נשיא ארצות הברית אברהם לינקולן ב-1 בינואר 1863, בעיצומה של מלחמת האזרחים האמריקנית. בהצהרה זו שינה לינקולן את הסטטוס החוקי של יותר משלושה מיליון עבדים בארצות הברית במדינות הדרום הפורשות, מ"עבד" ל"חופשי". העבדות נותרה חוקית במדינות האיחוד שהתירו אותה, ומוסד העבדות באמריקה בוטל רק כעבור כשלוש שנים בתיקון ה-13 לחוקת ארצות הברית.
אוחזר מתוך "https://he.wikipedia.org/w/index.php?title=הצהרת_האמנציפציה&oldid=26049263"